lv lv lv lv lv lv lv lv lv lv lv de lv lv lv lv lv en lv lv ru lv lv lv fy lt lv lv hu en en lv ca sk hbs_lat es lv id lv lv lv ca lv hbs_lat lv lv lv lv fi lv lv lv lv lv lv lv lv lv lv lv lv lv ru lt en es lv id lv lv lv fi lv lv lv lv ru fr fr es lv lv lv lt lv lv ms lv lv lv lv lt lv lv lv lv lv lv lt lv lv lv lv en lv lv es lv es lv lv lv lv lv lv lv lv nl lv lv lv de lv lv sv en nl en de lv en sv nl lv de lv sv en nl lt lv en nl gl lv lv lv lv lv lv de es lv nl en lv nl en lv nl en lv nl en eo lv lv lv mn pt eu lt lv lv fr lv lv lv lv lv lv lv lv nl lv lv nl lv lv lv lv lv sl lv en lv lv ru lv lv nl lv lv lv lv
Kur tiek aizmirsts uzklāt saules aizsargkrēmu? – ZZ.lv
Vārda dienas svin: Elza, Ilizana
andra.ozola@zz.lv - 13.08.2022 - 11:32
Saules radītais kaitējums ādai gadu laikā uzkrājas, veidojot fotonovecošanās pazīmes un radot risku vēžu šūnu attīstībai. Ādas priekšlaicīgas novecošanās pazīmes jeb fotonovecošanās biežāk tiek manītas pēc 35 gadu vecuma, un tās var izpausties kā ādas sausums, elastības zudums, grumbiņu veidošanās, pigmentācijas plankumi u.c. Āda ir jāaizsargā no mazotnes līdz pat sirmam vecumam. Par kurām ķermeņa zonām nedrīkst aizmirst, uzklājot saules aizsargkrēmu, stāsta kosmētiķe Katrīna Blumberga.
“Saules staru radītā kaitējuma intensitāte ar katru gadu pieaug, tādēļ ādas aizsardzībai jāpievērš pastiprināta uzmanība un rūpes. Lai pasargātu ādu, ieteicams lietot saules aizsargkrēmus, viegla un elpojoša materiāla apģērbu, cepuri, kā arī saulesbrilles. Saules aizsargkrēmu ieteicams uzklāt no rīta un atjaunot dienas laikā ik pēc divām stundām. Cilvēkiem, kuriem ir aktīvs ikdienas ritms vai raksturīga izteikta svīšana, aizsargkrēms būtu jāatjauno biežāk. Saules apdegumus var gūt gan apzināti, uzturoties saulē ilgstoši, gan veicot salīdzinoši īsas ikdienišķas aktivitātes, piemēram, dārza ravēšana, ceļš uz darbu vai veikalu, gaidot sabiedrisko transportu, izvedot mājdzīvnieku pastaigā u.c. situācijās. Lai spētu pasargāt ādu ikvienā stundā dienas laikā, būtu ieteicams saules aizsargkrēmu vasaras sezonā vienmēr turēt pa rokai un rūpēties, lai tas tiek uzklāts ne tikai uz rokām un sejas, bet arī citām ķermeņa zonām – ausīm, pakauša, kakla, lūpām, arī plaukstām, kas tikpat spēcīgi ir pakļautas saules iedarbībai,” iesaka kosmētiķe Katrīna Blumberga.
Ausis, tāpat kā citas ķermeņa daļas, var apdegt. Āda apdegot var lobīties, kā arī var attīstīties ļaundabīgas vēža šūnas. Aizsargkrēms jāuzklāj uz ārējās auss virspuses un krokām.
Cepure pakausim un spranda zonai var nesniegt pilnīgu aizsardzību, tāpēc papildus galvassegai uz matu atsegtās zonas būtu jāuzklāj aizsargkrēms. Īpaša uzmanība galvas ādas aizsardzībai jāpievērš brīžos, kad tiek mainīts matu griezums vai sakārtojums, kas ilgstoši bijis nemainīgs. Piemēram, ja sievietes garu matu griezumu nomaina uz “zēngalviņu” vai vaļējus matus saliek copē, vai arī ja vīrieši noskuj matus pilnībā, tad šādu strauju pārmaiņu gadījumā jārēķinās, ka matu atsegtā ādas zona un galvas āda būs jutīgāka salīdzinājumā ar tām zonām, kas jau iepriekš ikdienā bijušas atklātas saules stariem. Neatkarīgi no ādas jutīguma pakāpes, atsegtajām ādas zonām ir jānodrošina aizsardzība.
Saturs turpināsies pēc reklāmas.
Āda ap acīm ir plāna un jutīga, tāpēc tai jo īpaši nepieciešama aizsardzība arī tad, ja tiek lietots praimeris (angliski primer), konsīlers, acu ēnas vai tonālais krēms. “Saules aizsargkrēms jāuzklāj uz tīras vai ar krēmu mitrinātas ādas pirms kosmētikas uzklāšanas. Ja saulē uzturas ilgstoši, saules aizsargkrēms ir jāatjauno. Vislabāk būtu vispirms notīrīt seju un tad uzklāt saules aizsargkrēmu atkārtoti, bet, ja tas nav iespējams, tad atkārtoti uzklāt SPF krēmu var arī virs kosmētikas. Jābūt piesardzīgiem, uzklājot SPF krēmu acu zonā, lai produkts nekairinātu acs gļotādu. Kā alternatīvu vai papildu aizsardzību saules aizsargkrēmam var lietot saulesbrilles,” stāsta kosmētiķe Katrīna Blumberga.
Nereti lūpu aizsardzība pret saules stariem paliek novārtā, ja, uzklājot lūpu krāsu, vizuāli to izskats neliek manīt par kādām problēmām. Saulainos un arī mākoņainos vasaras mēnešos īpaši ieteicams lietot lūpu mitrinošos balzamus ar SPF aizsardzību. Tā kā ēdienreižu un dzērienu lietošanas laikā uz lūpām uzklātais produkts “tiek apēsts”, to ieteicams biežāk atjaunot, lai saglabātu aizsardzību.
Saturs turpināsies pēc reklāmas.
Ikdienas lūpu kopšanas rituālā lielisks papildinājums būs lūpu skrubis, jo noņems atmirušās ādas daļiņas, atstājot tās zīdaini gludas, mīkstas, vieglāk un ātrāk uzņems mitrinošos līdzekļus. Skrubi var sagatavot mājas apstākļos, samaisot medu vai šī sviestu, vai kokosriekstu eļļu ar graudainu cukuru, kā arī iegādāties aptiekās vai veikalos.
Kakls un krūšu daļa
“Seja nebeidzas pie zoda” – izteiciens, kas būtu jāpatur prātā, uzklājot mitrinošo un saules aizsargkrēmu. Kakls un krūšu daļa, tāpat kā seja, ir viena no saules iedarbībai vistiešāk pakļautajām un atklātākajām ādas daļām visas dienas garumā, tāpēc tā arī ir viena no zonām, kurā visbiežāk sāk attīstīties ādas vēzis.
Saturs turpināsies pēc reklāmas.
Rokas dienas garumā tiek bieži mazgātas, kā rezultātā nepieciešamais aizsargslānis zūd ātrāk nekā uz citām ķermeņa daļām. Arī pēc saules aizsargkrēma uzklāšanas ķermenim, nereti rokas tiek noskalotas, lai izvairītos no lipīguma sajūtas, bet šāda darbība atņem roku ādai aizsardzību pret saules stariem. Pēc roku mazgāšanas būtu noteikti jāatjauno aizsargslānis uz plaukstām, uzklājot saules aizsargkrēmu.
Saturs turpināsies pēc reklāmas.
Vasarā, izvēloties atvērta tipa apavus vai staigājot ar basām kājām, arī pēdu virspusi un apakšu ir nepieciešams aizsargāt ar saules aizsargkrēmu. Pēdām jutīgāka ir virspuse, jo apakšējās daļas āda dabiski veidojas biezāka jeb cietāka, nekā citur ķermenī, papildu slodzes un berzes rezultātā.
Šī ķermeņa daļa ir grūtāk sasniedzama pašam un biežāk nav pasargāta tieši vīriešiem. Vasaras karstajās dienās vīrieši nereti novelk T-kreklu un visas dienas garumā āda tiek pakļauta tiešiem saules stariem. Nelietojot saules aizsargkrēmus, var veidoties niezoši izsitumi, jutīgums un sāpes ādā, kā arī attīstīties nopietna ādas saslimšana jeb melanoma.
Saturs turpināsies pēc reklāmas.
Citas ziņas Dzīvesstils Skaistumam Veselība
Mediķi jelgavnieces aicina uz sarunu par krūšu veselību
Nākamnedēļ populārākais vārds – Dmitrijs
Dabas muzejā divas dienas notiek sēņu izstāde un ģimenes diena
Nesteidzīgās dzīves skola senioriem Jelgavā
Starptautiskās pārtikas zudumu un pārtikas atkritumu izpratnes dienā VARAM atgādina – pārtikas atkritumi rada negatīvu ietekmi uz vidi un maciņu
Fermentēto produktu vērtība un nozīme imunitātei un zarnu mikroflorai
Lai komentētu, jums jāpiesakās sistēmā.
pēc bildes (starp citu, autora vārda vai nickname nenorādīšana pat bezmaksas fotogrāfijām skaitās autortiesību pārkāpums) spriežot visu jāpūš un jāsmērē acī.
Bet nu jā, homo sapiens suga ir kļuvusi par mīkstpē(e)diņu masu. Homo stultus…
Tak ieveries durvjuspraugā, intelektuāli
Čau! Sen neesi lasīts. Baku poti jau saņēmi, vai feeling lucky? Ceļojumi uz Āfriku tikai prieka pēc šobrīd esot diezgan bīstami.
Daniils Bulajevs un Liepājas Simfoniskais orķestris
“Tautas gleznošanas studijai 65” dalībnieku radošo darbu albuma atklāšana
Sieviešu kora “Vizma” 50 gadu jubilejas koncerts
Kino. Vēsturisks spiegu trilleris “Suflieris” (2022)
Vai esat sagatavojis krājumus ziemai?
Jā, sagatavoju konservus ziemai
Nē, nopirkšu visu veikalā, kad būs nepieciešams
Jā, man ir pilns pagrabs ar kartupeļiem un dārzeņiem
Nē, man tas nav aktuāli
Lai par to domā citi
cilveks@cilveks.lv komentē Universitāte piedāvā apgūt atsevišķus studiju kursus kā klausītājam: “šitā 90ajos es uz filosofijas lekcijām universitātē piestaigāju brīvajā laikā, kad nebij naudas vai ar ko dzert un garlaicīgi.” Sep 21, 13:46
yquoceczvvoajdrkfa@kvhrw.com komentē Antiradars nepalīdzēja: “Proti, NĒ, tas nav antiradars. Tas ir radaru detektors. Antiradars neļautu policijai nomērīt aprīkotās mašīnas ātrumu.” Sep 18, 18:08
valdiskromiss@gmail.com komentē Valdība atbalsta pedagogu darba slodzes līdzsvarošanu un atalgojuma likmes paaugstināšanu: “sadales tīklu un lv valsts mežu vadība” Sep 18, 08:19
Vēlies portālā pārbaudītu un atbildīgu saturu? Atbalsti reģionālo portālu ar ziedojumu. Tas stiprinās kvalitatīvu un neatkarīgu žurnālistiku mūsu novadā.
Izvēlēties summu1 €5 €10 €20 €Cita summa
SIA "Reģionu Mediji"| Reģ. nr.: Reģ. nr.: 50103305231 | Adrese: Andrejostas iela 23, Rīga, LV-1045
Paldies, Jūsu ziedojums EUR ir pieņemts!
Jūsu atbalsts veicinās kvalitatīvas žurnālistikas attīstību Latvijas reģionos.